रंगपुर में रांझा घर घर जाकर भीख मांगने लगा। धीरे धीरे वहां उस जोगी की तरफ सब खिंचने लगे। सब अपना दुखड़ा लेकर फकीर रांझा के पास आने लगे। सैदा की बहन सेहती तक यह बात पहुंची तो वह हीर से जाकर बोली, ‘बहन, इस जोगी का रूप तो चांद की तरह है। लेकिन ऐसा लगता है जैसे उसका कुछ खो गया है, जिसे वह तलाश रहा है। वह जोर जोर से कहता रहता है, ‘मेरे यार, खुदा तुम्हारे साथ हो।’ शायद किसी प्रेमी के लिए वह यह दुआ करता है। कुछ लोग कह रहे हैं कि वह तुम्हारे गांव सियाल से आया है। कोई कह रहा है कि वह तख्त हजारा से आया है। कोई कह रहा है कि वह जोगी नहीं है, हीर के लिए उसने यह वेश बना लिया है।’